రాష్ట్రపతి భవన్ వద్ద తమిళనాడు రైతుల నిరసన రుణమాఫీ, కరువు నిధులు విడుదల చేయాలని డిమాండ్లు న్యూఢిల్లీ, ఏప్రిల్ 10: అరగుండు గీయించుకున్నారు.. ఇంతింత లావు మీసాలు, గడ్డాలు పెంచారు.. ఒళ్లు గగుర్పొడిచేలా పుర్రెలు చేతబట్టారు.. ఆఖరుకు చిట్టెలుకలు, చచ్చిన పాములనూ మెడలో వేసుకున్నారు. ఇలా తమ డిమాండ్లపై కేంద్ర ప్రభుత్వ దృష్టిని ఆకర్షించేందుకు ఆ రైతులు ఢిల్లీ నడిబొడ్డున చేసిన నిరసనలు అన్నీ ఇన్నీ కావు. రుణ మాఫీ చేయాలని, కరువు నిధులను విడుదల చేయాలని, కావేరీ మేనేజ్మెంట్ బోర్డు ఏర్పాటు చేయాలనే డిమాండ్లతో తమిళనాడుకు చెందిన రైతుల బృందం మార్చి 14 నుంచి జంతర్మంతర్ వద్ద నిరసన ప్రదర్శనలను చేస్తోంది. ఈ క్రమంలో తమ నేత పి. అయ్యకన్ను సారథ్యంలోని తొమ్మిది మంది రైతులు సోమవారం రాష్ట్రపతికి మెమొరాండం సమర్పించేందుకు రైజీనా హిల్స్కు చేరుకున్నారు. అయితే.. పోలీసులు లోపలికి అనుమతించకపోవడంతో చిర్రెత్తిన కొందరు రైతులు.. రాష్ట్రపతి భవన్ ఆవల సౌతబ్లాక్ వద్దే శరీరం మీదున్న బట్టలన్నీ విప్పదీశారు. రంగంలోకి దిగిన పోలీసులు.. రైతులను బలవంతంగా జంతర్మంతర్ వద్దకు తీసుకెళ్లారు.
rashtrapati bhavan vadda tamilanadu raitula nirasana runamafi, karuvu nidhulu vidudala cheyalani demandlu newdhilly, epril 10: aragundu geeyinchukunnaaru.. intinta laavu meesaalu, gaddaalu penchaaru.. ollu gagurpodichela purrelu chetabattaru.. aakharuku chittelukalu, chachina paamulanuu medalo vesukunnaru. ilaa tama demandlapy kendra prabhutva drushtini aakarshinchenduku aa raitulu dhilli nadibodduna chesina nirasanalu annee innee kaavu. runa maffey cheyalani, karuvu nidhulanu vidudala cheyalani, kaaveri management bordu erpaatu cheyalane demandlatho tamilanaaduku chendina raitula brundam marchi 14 nunchi jantarmantar vadda nirasana pradarsanalanu chestondi. ee kramamlo tama netha pi. ayyakannu saarathyamlooni tommidi mandi raitulu somavaram raashtrapatiki memorandam samarpinchenduku raijina hillsku cherukunnaru. ayithe.. poliisulu lopaliki anumatinchakapovadamto chirrettina kondaru raitulu.. rashtrapati bhavan aavala southablak vadde sareeram meedunna battalannee vippadeesaaru. rangamloki digina poliisulu.. raitulanu balavantamgaa jantarmantar vaddaku teesukellaaru.